
	Izsludināšana: 10.08.2026. 19:29

	1.
	Noteikumu konsolidētā versija
 Sadzīves atkritumu masas un tilpuma attiecības mērījumu veikšanas kārtība un nosacījumi
	Iebildums ("VIDES SARDZE" - 11.08.2026.)
Iebilstam pret projekta redakciju, jo piedāvātais 3.3. apakšpunkts nenovērš pastāvošo nešķiroto sadzīves atkritumu uzskaites problēmu, bet nostiprina paralēlu uzskaiti dažādās mērvienībās un tās neatbilstību mēģina novērst ar jaunu pārrēķina koeficientu.
Atkritumu apsaimniekošanas likuma 39. panta piektā daļa jau nosaka, ka atkritumu apsaimniekotājs nodrošina savākto, reģenerācijai nodoto un poligonā nodoto sadzīves atkritumu masas noteikšanu tonnās. Arī MK noteikumi Nr. 292 paredz apsaimniekotāja pienākumu pašvaldībai sniegt informāciju par savākto sadzīves atkritumu masu tonnās.
Tādēļ nav saprotams un projekta anotācijā nav pietiekami pamatots, kādēļ jaunajā 3.3. apakšpunktā tā sauktās “faktiskās” masas un tilpuma attiecības noteikšanai paredzēts izmantot apsaimniekotāja uzrādīto savākto atkritumu apjomu m³ un AARC pieņemto masu tonnās, ja apsaimniekotājam savākto atkritumu masa tonnās jau ir obligāti nosakāma.
Turklāt 3.3. apakšpunktā paredzētais aprēķins pēc būtības nav faktisks masas un tilpuma attiecības mērījums. Tiek savstarpēji attiecināti divi gada kopsavilkuma rādītāji, kas iegūti dažādos atkritumu apsaimniekošanas ķēdes posmos un no dažādiem datu avotiem. Projekts nenodrošina pietiekamu audita pēdu, kas pierādītu, ka apsaimniekotāja deklarētie m³ un AARC pieņemtās tonnas attiecas uz pilnīgi identisku atkritumu plūsmu.
Tas ir būtiski, jo starp savākšanu un pieņemšanu AARC iespējama pārkraušana, uzglabāšana, plūsmu apvienošana vai novirzīšana, kā arī masas izmaiņas. Tādēļ gada m³ dalījums ar AARC gada tonnām ir aprēķināts vidējais koeficients, nevis “faktiskā” masas un tilpuma attiecība.
Vēl būtiskāk – piedāvātā metode nespēj identificēt kļūdu sākotnējā m³ uzskaitē. Ja apsaimniekotāja deklarētais tilpums ir neprecīzs, šī neprecizitāte automātiski tiek iestrādāta jaunajā koeficientā. Tādējādi rodas pašreferenciāla sistēma:
apsaimniekotāja deklarētie m³ → AARC tonnas → koeficients → m³ pārrēķins tonnās.
Šāda metode nevis pārbauda sākotnējos tilpuma datus, bet izmanto tos par pamatu koeficientam, kas turpmāk var ietekmēt arī atkritumu apsaimniekošanas maksas aprēķinu.
Īpaši nepieņemami tas ir tādēļ, ka iedzīvotājam pakalpojums tiek uzskaitīts pēc tilpuma, savukārt atkritumu apsaimniekošanas ķēdes turpmākajos posmos atkritumu daudzums tiek uzskaitīts masas vienībās. Rezultātā vienas atkritumu plūsmas daudzums nav vienoti un nepārtraukti izsekojams no tās savākšanas līdz nodošanai, apstrādei, reģenerācijai vai apglabāšanai.
Lūdzam projektu pašreizējā redakcijā neatbalstīt un:
pamatot, kādēļ 3.3. apakšpunkta aprēķinā netiek izmantota Atkritumu apsaimniekošanas likuma 39. panta piektajā daļā jau obligāti nosakāmā savākto atkritumu faktiskā masa tonnās;
pamatot ar konkrētu metodoloģiju, datiem un pieļaujamās kļūdas novērtējumu, kādēļ divu dažādos apsaimniekošanas posmos iegūtu gada kopsavilkuma rādītāju attiecība tiek normatīvajā aktā definēta kā “faktiskā” masas un tilpuma attiecība;
nodrošināt tādu uzskaites un audita sistēmu, kas ļauj vienu un to pašu atkritumu plūsmu izsekot no savākšanas līdz AARC, apstrādei, reģenerācijai vai apglabāšanai, nepieļaujot neatbilstību slēpšanu ar vidējiem pārrēķina koeficientiem;
noteikt normatīvajā regulējumā konkrētu pārejas periodu un termiņu vienotai faktiskās masas uzskaitei visā nešķiroto sadzīves atkritumu apsaimniekošanas ķēdē, nevis ieviest arvien jaunas metodes m³ pārrēķināšanai tonnās.
Ja KEM uzskata, ka pāreja uz vienotu masas uzskaiti nav nepieciešama vai nav iespējama, lūdzam anotācijā sniegt tehnisku, ekonomisku un juridisku pamatojumu, tostarp izmaksu salīdzinājumu starp faktiskās masas uzskaites ieviešanu un pašreizējās divu mērvienību sistēmas uzturēšanu.
Normatīvā regulējuma mērķim jābūt vienkāršam un pārbaudāmam: viens atkritumu daudzums – viena izsekojama uzskaite. Situācija, kurā iedzīvotājs nodod m³, apsaimniekotājs tos uzskaita tilpumā, bet AARC pieņem tonnas un neatbilstība starp šiem lielumiem tiek risināta ar aprēķinātiem koeficientiem, nenodrošina ne pietiekamu caurskatāmību, ne pārbaudāmību.
Piedāvātais 3.3. apakšpunkts šo sistēmisko problēmu neatrisina – tas to nostiprina.
Piedāvātā redakcija
-
	Ņemts vērā
Ņemts vērā. Izteiktais iebildums ir izvērtēts. Anotācijas 2.1. apakšpunktā jau ir sniegts skaidrojums par noteikumu projektā paredzētās masas un tilpuma attiecības noteikšanas metodes piemērošanai izmantojamajiem datiem un tās ietekmi uz administratīvo slogu. Noteikumu projekts neparedz jaunus informācijas sniegšanas pienākumus atkritumu apsaimniekotājiem vai atkritumu apsaimniekošanas reģionālajiem centriem, jo metodes piemērošanai tiek izmantoti dati, kas to rīcībā jau ir pieejami saimnieciskās darbības nodrošināšanai.
	Noteikumu konsolidētā versija
 Sadzīves atkritumu masas un tilpuma attiecības mērījumu veikšanas kārtība un nosacījumi

	2.
	Noteikumu (grozījumu) projekts
 Izdarīt Ministru kabineta 2018. gada 21. augusta noteikumos Nr. 537 "Sadzīves atkritumu masas un tilpuma attiecības mērījumu veikšanas kārtība un nosacījumi" (Latvijas Vēstnesis, 2018, 168. nr.) šādus grozījumus:
	Priekšlikums (LLPA - 17.08.2026.)
Noteikumu projekta 2. punkts (5.4. apakšpunkts):“5.4. kārtību, kādā tiek reģistrēti un iesniegti pašvaldībā sadzīves atkritumu masas un tilpuma noteikšanas rezultāti gadījumā, ja pašvaldība nosaka sadzīves atkritumu masas un tilpuma attiecību atbilstoši šo noteikumu 3.3. apakšpunktam.”

Priekšlikums.
Lūdzam precizēt 5.4. apakšpunktu, jo jēdziens “masas un tilpuma noteikšanas rezultāti” 3.3. apakšpunkta kontekstā nav pietiekami viennozīmīgs. Šīs metodes piemērošanai pašvaldība izmanto divas atsevišķas datu kopas – atkritumu apsaimniekotāja datus par savākto tilpumu un atkritumu apsaimniekošanas reģionālā centra datus par pieņemto masu.

Lai novērstu strīdus par aprēķinā izmantoto datu atbilstību, priekšlikums 5.4. apakšpunktā paredzēt arī datu pārbaudāmību un izsekojamību pēc atkritumu apsaimniekošanas zonas un pārskata perioda, kā arī rīcību datu neatbilstību vai precizējumu gadījumā.

Piedāvātā redakcija pēc būtības: “kārtību, kādā tiek reģistrēti, pārbaudīti un iesniegti pašvaldībā šo noteikumu 3.3. apakšpunktā minētie dati un uz to pamata aprēķinātais koeficients, nodrošinot datu izsekojamību attiecīgajai sadzīves atkritumu apsaimniekošanas zonai un pārskata periodam”.
Piedāvātā redakcija
-
	Ņemts vērā
priekšlikums izvērtēts.
	Noteikumu (grozījumu) projekts
-

	3.
	Noteikumu konsolidētā versija
3.3. pašvaldība nosaka faktisko atkritumu masas un tilpuma attiecību, izmantojot šo noteikumu 2. punktā minētā atkritumu apsaimniekotāja pašvaldībai sniegtos datus par iepriekšējā kalendārā gada laikā attiecīgajā sadzīves atkritumu apsaimniekošanas zonā savākto nešķiroto sadzīves atkritumu apjomu (kubikmetros) un atkritumu apsaimniekošanas reģionālā centra sniegtos datus par iepriekšējā kalendārā gada laikā no šo noteikumu 2. punktā minētā atkritumu apsaimniekotāja pieņemto nešķiroto sadzīves atkritumu masu (tonnās) no attiecīgās sadzīves atkritumu apsaimniekošanas zonas.
	Priekšlikums (LLPA - 17.08.2026.)
Noteikumu konsolidētā versija:
3.3. pašvaldība nosaka faktisko atkritumu masas un tilpuma attiecību, izmantojot atkritumu apsaimniekotāja pašvaldībai sniegtos datus par iepriekšējā kalendārā gada laikā attiecīgajā sadzīves atkritumu apsaimniekošanas zonā savākto nešķiroto sadzīves atkritumu apjomu (kubikmetros) un atkritumu apsaimniekošanas reģionālā centra sniegtos datus par pieņemto nešķiroto sadzīves atkritumu masu (tonnās) no attiecīgās zonas.4. Atkritumu apsaimniekotājs atkritumu masas un tilpuma attiecības nosaka ne retāk kā reizi ceturksnī vai pēc vienošanās ar pašvaldību – biežāk nekā reizi ceturksnī.6. Lai veiktu pārrēķinu no atkritumu tilpuma vienībām uz masas vienībām, atkritumu apsaimniekotājs izmanto informāciju, kas iegūta atbilstoši šo noteikumu 3. punktam, un aprēķina koeficientu.7. Vidējo koeficientu attiecīgajai atkritumu apsaimniekošanas zonai aprēķina, ņemot vērā veikto sadzīves atkritumu masas un tilpuma attiecību mērījumu skaitu.

Priekšlikums.
Lūdzam salāgot jaunā 3.3. apakšpunkta piemērošanu ar noteikumu 4., 5.2., 5.3., 6. un 7. punktu. Projekta 3.3. apakšpunkts paredz, ka faktisko masas un tilpuma attiecību, pamatojoties uz iepriekšējā kalendārā gada datiem, nosaka pašvaldība. Savukārt 4. punkts joprojām paredz, ka attiecību ne retāk kā reizi ceturksnī nosaka atkritumu apsaimniekotājs, 5.2. un 5.3. apakšpunkts paredz vienošanos par kontrolmērījumu maršrutiem, datumiem un pašvaldības pārstāvja dalību, bet 6. un 7. punkts koeficienta aprēķinu sasaista ar atkritumu apsaimniekotāju un vairākiem mērījumiem.

Šāda redakcija var radīt atšķirīgu interpretāciju par to, vai, izvēloties 3.3. apakšpunktā noteikto metodi, vienlaikus saglabājas arī ceturkšņa kontrolmērījumu un ar tiem saistītās procedūras. Tas neatbilst anotācijā norādītajam mērķim samazināt kontrolmērījumu organizēšanu.

Lūdzam skaidri noteikt, ka 4., 5.2., 5.3. un 7. punkta prasības attiecas uz 3.1. un 3.2. apakšpunktā paredzētajām metodēm, kā arī precizēt 6. punktu attiecībā uz koeficienta aprēķinātāju 3.3. apakšpunkta piemērošanas gadījumā.
Piedāvātā redakcija
-
	Ņemts vērā
Priekšlikums izvērtēts.
	Noteikumu konsolidētā versija
3.3. pašvaldība nosaka faktisko atkritumu masas un tilpuma attiecību, izmantojot šo noteikumu 2. punktā minētā atkritumu apsaimniekotāja pašvaldībai sniegtos datus par iepriekšējā kalendārā gada laikā attiecīgajā sadzīves atkritumu apsaimniekošanas zonā savākto nešķiroto sadzīves atkritumu apjomu (kubikmetros) un atkritumu apsaimniekošanas reģionālā centra sniegtos datus par iepriekšējā kalendārā gada laikā no šo noteikumu 2. punktā minētā atkritumu apsaimniekotāja pieņemto nešķiroto sadzīves atkritumu masu (tonnās) no attiecīgās sadzīves atkritumu apsaimniekošanas zonas.

	4.
	Noteikumu konsolidētā versija
3.3. pašvaldība nosaka faktisko atkritumu masas un tilpuma attiecību, izmantojot šo noteikumu 2. punktā minētā atkritumu apsaimniekotāja pašvaldībai sniegtos datus par iepriekšējā kalendārā gada laikā attiecīgajā sadzīves atkritumu apsaimniekošanas zonā savākto nešķiroto sadzīves atkritumu apjomu (kubikmetros) un atkritumu apsaimniekošanas reģionālā centra sniegtos datus par iepriekšējā kalendārā gada laikā no šo noteikumu 2. punktā minētā atkritumu apsaimniekotāja pieņemto nešķiroto sadzīves atkritumu masu (tonnās) no attiecīgās sadzīves atkritumu apsaimniekošanas zonas.
	Priekšlikums (LLPA - 17.08.2026.)
Noteikumu konsolidētā versija:

3.3. pašvaldība nosaka faktisko atkritumu masas un tilpuma attiecību, izmantojot iepriekšējā kalendārā gada datus par savākto nešķiroto sadzīves atkritumu apjomu (m³) un reģionālā centra datus par pieņemto nešķiroto sadzīves atkritumu masu (t).5.4. pašvaldība un atkritumu apsaimniekotājs rakstiski vienojas par kārtību, kādā tiek reģistrēti un iesniegti pašvaldībā sadzīves atkritumu masas un tilpuma noteikšanas rezultāti, ja piemēro 3.3. apakšpunktu.9. Ja pašvaldība attiecību nosaka atbilstoši 3.1. vai 3.2. apakšpunktam, atkritumu apsaimniekotājs attiecīgo informāciju līdz kārtējā gada 1. martam rakstveidā iesniedz pašvaldībā.

Priekšlikums.
Lūdzam noteikt konkrētu termiņu, līdz kuram pašvaldībai ir pieejami 3.3. apakšpunkta piemērošanai nepieciešamie iepriekšējā kalendārā gada dati. Projekta 9. punkta redakcijā 1. marta termiņš saglabāts tikai gadījumiem, kad tiek piemērots 3.1. vai 3.2. apakšpunkts, savukārt 3.3. apakšpunktam konkrēts datu iesniegšanas termiņš nav noteikts.

Atkritumu apsaimniekošanas likuma 39. panta ceturtā daļa paredz pašvaldībai pienākumu ik gadu līdz 30. jūnijam izvērtēt maksu par sadzīves atkritumu apsaimniekošanu. Lai pašvaldība šo pienākumu varētu izpildīt savlaicīgi un, izvēloties 3.3. metodi, aprēķināt faktisko koeficientu, ir nepieciešama savlaicīga un prognozējama datu saņemšana.

Lūdzam projektā noteikt termiņu 3.3. apakšpunktā minēto datu sniegšanai pašvaldībai, piemēram, līdz kārtējā gada 1. martam, nodrošinot pietiekamu laiku datu pārbaudei.
Piedāvātā redakcija
-
	Ņemts vērā
Priekšlikums izvērtēts.
	Noteikumu konsolidētā versija
3.3. pašvaldība nosaka faktisko atkritumu masas un tilpuma attiecību, izmantojot šo noteikumu 2. punktā minētā atkritumu apsaimniekotāja pašvaldībai sniegtos datus par iepriekšējā kalendārā gada laikā attiecīgajā sadzīves atkritumu apsaimniekošanas zonā savākto nešķiroto sadzīves atkritumu apjomu (kubikmetros) un atkritumu apsaimniekošanas reģionālā centra sniegtos datus par iepriekšējā kalendārā gada laikā no šo noteikumu 2. punktā minētā atkritumu apsaimniekotāja pieņemto nešķiroto sadzīves atkritumu masu (tonnās) no attiecīgās sadzīves atkritumu apsaimniekošanas zonas.

	Izsludināšana: 14.07.2026. 17:45

	5.
	Anotācija (ex-ante)
1.2. Mērķis
	Iebildums (VK - 17.07.2026.)
Lūdzam pilnveidot anotācijas 1.2. apakšpunktā ietverto mērķa aprakstu, atspoguļojot kādas pozitīvās pārmaiņas tiesību akts radīs mērķa grupām. 
Piedāvātā redakcija
-
	Ņemts vērā
Precizēts 1.2. apakšpunkta mērķa apraksts.
	Anotācija (ex-ante)
1.2. Mērķis

	6.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Iebildums (VK - 17.07.2026.)
Saskaņā ar Ministru kabineta 2021. gada 7. septembra noteikumu Nr. 617 “Tiesību akta projekta sākotnējās ietekmes izvērtēšanas kārtība” (turpmāk - noteikumi Nr. 617) 14., un 15. punktu, visiem tiesību aktu projektiem ir jāvērtē ietekme uz administratīvo slogu un atbilstības prasības, kā arī jāveic to izmaksu monetārs novērtējums.

Vēršam uzmanību, ka administratīvās izmaksas ir tādas izmaksas, ko rada informācijas sniegšanas pienākumi un to izpilde. Attiecīgi izstrādājot tiesību aktu, ir nepieciešams identificēt tās tiesību normas, kas satur informācijas sniegšanas pienākumu, jāizanalizē vai tās satur potenciālas administratīvas izmaksas naudas un laika izteiksmē un, ja analīzes rezultāts ir apstiprinošs, ir jāveic aprēķins par izmaksām, ko rada tiesību aktā iekļautās informācijas sniegšanas prasība, izmantojot paplašināto standarta izmaksu modeli.
Savukārt atbilstības prasības ir nosacījumi, kas jāizpilda personai vai iestādei, lai tā drīkstētu uzsākt vai turpināt konkrētu darbību vai pakalpojumu sniegšanu. Atbilstības prasības var radīt administratīvo slogu, ja to izpildei nepieciešams sagatavot dokumentus vai sniegt informāciju.

Izvērtējot tiesību akta projektu, Valsts kancelejas ieskatā ietekme uz administratīvo slogu būtu jāvērtē tiesību akta projekta 2. punktā (konsolidētājā versijā 5.4. punkts), kas paredz rakstisku vienošanos ar atkritumu apsaimniekotāju par jauno regulējuma izpildi un 3. punktā (konsolidētajā versijā 9.punkts), kas paredz atkritumu apsaimniekotājiem atskaitīties par aprēķiniem noteiktajā laika periodā.
Veicot aprēķinu, nepieciešams pievienot veiktā aprēķina skaidrojumu, kā arī skaidrojumu, uz kuru tiesību akta projekta punktu aprēķins attiecināms.

Lai vienkāršāk būtu veikt aprēķinu, Valsts kanceleja aicina izmantot Vadlīnijās tiesību akta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā (pieejamas Ministru kabineta tīmekļvietnē - https://www.mk.gov.lv/lv/media/16905/download?attachment) 22.-25.lp ietvertos norādījumus administratīvo izmaksu monetārā novērtējuma veikšanai.

Aprēķinu veikšanai lūdzu izmantot paplašināto standarta izmaksu modeli. Metodiskie materiāli aprēķinu veikšanai pieejami šeit: https://www.mk.gov.lv/lv/media/16902/download?attachment

 
Piedāvātā redakcija
-
	Ņemts vērā
Precizēts 2.1. apakšpunkts, atbilstoši norādītajam.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu

	7.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Iebildums (VK - 17.07.2026.)
Lūdzam detalizētāku skaidrojumu, kā tiesību akts palīdzēs samazināt pārmaksu par atkritumu apsaimniekošanas pakalpojumiem. 
Piedāvātā redakcija
-
	Ņemts vērā
-
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt

	8.
	Noteikumu (grozījumu) projekts
 Izdarīt Ministru kabineta 2018. gada 21. augusta noteikumos Nr. 537 "Sadzīves atkritumu masas un tilpuma attiecības mērījumu veikšanas kārtība un nosacījumi" (Latvijas Vēstnesis, 2018, 168. nr.) šādus grozījumus:
	Priekšlikums (LPS - 21.07.2026.)
LPS ir saņēmusi AARC “Getliņi” priekšlikumu paplašināt noteikumu 3.2. apakšpunktā paredzēto nešķiroto sadzīves atkritumu kravu svēršanas vietu uzskaitījumu. Ne visās pašvaldībās mājsaimniecību nešķirotie sadzīves atkritumi tiek nogādāti tieši šķirošanas stacijā vai atkritumu poligonā. Atbilstoši noslēgtajiem līgumiem tie var tikt nodoti arī pārkraušanas stacijā vai citā atkritumu šķirošanas vai apstrādes iekārtā. Tādēļ pašreizējais regulējums var nepamatoti ierobežot 3.2. apakšpunktā paredzētās metodes piemērošanu. Vienlaikus nepieciešams nodrošināt, ka svērtās kravas masas dati ir izsekojami un attiecināmi uz to pašu maršrutu un atkritumu apsaimniekošanas zonu, par kuru uzskaitīts savāktais atkritumu tilpums.
Piedāvātā redakcija
“3.2. atkritumu apsaimniekotājs uzskaita katrā atkritumu savākšanas maršrutā no mājsaimniecībām savākto nešķiroto sadzīves atkritumu tilpumu un nodrošina attiecīgajā maršrutā savāktās atkritumu kravas svēršanu atkritumu pārkraušanas stacijā, atkritumu šķirošanas vai apstrādes iekārtā vai atkritumu poligonā. Atkritumu apsaimniekotājs un attiecīgā pašvaldība pirms mērījumu uzsākšanas vienojas par vietu, kurā veic konkrētajos maršrutos savākto nešķiroto sadzīves atkritumu kravu svēršanu, kā arī par kārtību, kādā nodrošina masas un tilpuma datu izsekojamību un attiecināšanu uz konkrēto atkritumu apsaimniekošanas zonu.”
	Ņemts vērā
Izvērtēta piedāvāta redakcija.
	Noteikumu (grozījumu) projekts
-

	9.
	Noteikumu konsolidētā versija
11. Šo noteikumu 3.3. apakšpunktā noteiktā faktisko atkritumu masas un tilpuma attiecības noteikšana ir piemērojama, sākot no 2026. gada 1. jūlija.
	Priekšlikums (TM - 28.01.2026.)
Tieslietu ministrijā ir izskatīts Klimata un enerģētikas ministrijas sagatavotais Ministru kabineta noteikumu projekts “Grozījumi Ministru kabineta 2018. gada 21. augusta noteikumos Nr.537 “Sadzīves atkritumu masas un tilpuma attiecības mērījumu veikšanas kārtība un nosacījumi”” (turpmāk – projekts) un par to izsakām šādu priekšlikumu.
Projekta 4. punktā paredzēto Ministru kabineta 2018. gada 21. augusta noteikumu Nr.537 “Sadzīves atkritumu masas un tilpuma attiecības mērījumu veikšanas kārtība un nosacījumi” (turpmāk – noteikumi) 11. punktu tiesiskās skaidrības nodrošināšanai piedāvājam precizēt un šajā pārejas regulējumu normā ar vienu kopēju vai diviem dažādiem termiņiem vispirms iekļaut nosacījumu par noteikumu 5.4. apakšpunktā paredzēto darbību izpildi, jo atkritumu apsaimniekotājam ar pašvaldību būs jāslēdz faktiski jauna rakstveida vienošanās, turklāt tas jāizdara līdz noteikumu 3.3. apakšpunkta piemērošanas uzsākšanai, un tad par noteikumu 3.3. apakšpunktā paredzēto atkritumu masas un tilpuma attiecības noteikšana uzsākšanas termiņu.
Piedāvātā redakcija
-
	Ņemts vērā
Veikts precizējums 11. punktā
	Noteikumu konsolidētā versija
11. Pašvaldības līdz 2026.gada 1.novembrim izvērtē šo noteikumu 3.3. apakšpunktā noteiktā faktisko atkritumu masas un tilpuma attiecības noteikšanas veida piemērošanas lietderību to  administratīvajās teritorijās, un, ja nepieciešams, vienojas ar šo noteikumu 5. punktā minēto atkritumu apsaimniekotāju par šo noteikumu 5. punktā minētās vienošanās noslēgšanu, iekļaujot šo noteikumu 3.3. apakšpunktā noteikto faktisko atkritumu masas un tilpuma attiecības noteikšanas veidu.



